**SREDNJA STRUKOVNA ŠKOLA**

**BANA JOSIPA JELAČIĆA SINJ**

Klasa: 003-06/20-02/9

Urbroj: 2175-28-01-20-1

U Sinju, 5.listopada 2020.

**ZAPISNIK**

**27. SJEDNICE ŠKOLSKOG ODBORA**

**Nazočni  članovi:**

\*Gordana Blažević, predsjednica (predstavnica  Nastavničkog vijeća), Ivica Borić (predstavnik

 Nastavničkog vijeća - on line), Goran Batarelo (predstavnik svih zaposlenika), Ivan Bugarin i Neven Filipović-Grčić (predstavnici Osnivača) i Luka Prolić (predstavnik Vijeća roditelja)

**Nisu nazočni** a opravdali se :

 Anamarija Doljanin ( predstavnik Osnivača)

**Ostali nazočni :**

\*ravnatelj Stipe Ivišić, tajnica Milidina Mić ,voditeljica računovodstva - Jadranka Grčić-Rako/samo za točke o financijama/, zapisničarka Branka Vlastelica Čelik

Predsjednica Školskog odbora Gordana Blažević pozdravlja nazočne. Utvrđuje se kako je na sjednici nazočan gospodin Luka Prolić, izabran za člana Školskog odbora od strane Vijeća roditelja čije članstvo treba verificirati pa će se ista uvrstiti kao 2. točka dnevnog reda. Postoji kvorum za donošenje pravovaljanih odluka i otvara 27. sjednicu, uz dnevni red za kojeg predlaže nadopune u odnosu na dnevni red iz poziva i to kako slijedi

**Dnevni red:**

 1.Verifikacija zapisnika dvadeset i šeste sjednice Školskog odbora

 2.Verifikacija člana Školskog odbora iz reda Vijeća roditelja

 3. Financijsko izvješće od 1.siječnja 2020.god. do 30.lipnja 2020.god.

 4. Prvi Rebalans financijskog plana za 2020.god.

 5. Godišnji plan rada za školsku 2020. / 2021.

 6. Kurikulum za školsku 2020. / 2021.

 7. Usvajanje Pravilnika o postupku zapošljavanja……nakon Suglasnosti Osnivača

 8. Zahtjev Ani Nikolić - Malora za korekciju plaće i radnog vremena….

 9. Ugovori o radu zaposlenih na neodređeno vrijeme , sati iznad norme u šk.2020/2021

 i pravo na uvećanje plaće za rad s učenicima s teškoćama u razvoju ( čl.21.st.3.Kolektivnog ugovora)

 10.Suglasnost za zapošljavanje PUN u šk.2020/2021

 11. Prijedlozi i mišljenja

Predsjednica Gordana Blažević pita prihvaća li se predloženi dnevni red. Školski odbor jednoglasno je prihvatio predloženi dnevni red.

***AD.1. Verifikacija zapisnika dvadeset i šeste sjednice Školskog odbora***

Predsjednica Gordana Blažević pita ima li netko primjedbe na zapisnik s dvadeset i šeste sjednice Školskog odbora. Članovi Školskog odbora nemaju primjedbe na zapisnik, jednoglasno se verificira zapisnik s dvadeset i šeste sjednice Školskog odbora.

***AD.2. Verifikacija člana Školskog odbora iz reda Vijeća roditelja***

Utvrđuje se kako je roditelju Damiru Kovačeviću isteklo članstvo prestankom obrazovanja njegovog djeteta dana 31.08.2020. god. te se pristupilo izboru novog člana Školskog odbora iz reda Vijeća roditelja. Provedena je određena procedura za izbor roditelja iz reda Vijeća roditelja. Tajnica utvrđuje da je na sjednici Vijeća roditelja koju je vodio ravnatelj a zapisničar bio Stipe Šimleša bilo nazočno 24 roditelja od mogućih 28 koliko škola broji razrednih odjeljenja. Jednoglasno za predstavnika roditelja u Školskom odboru izabran je gospodin Luka Prolić, umirovljeni diplomirani pravnik s adresom Bazana 23, Sinj, roditelj Klare Prolić, učenice 1.a razreda.

Prilazi se verifikaciji izbora za člana Školskog odbora. Jednoglasno se potvrđuje izbor imenovanog za člana Školskog odbora iz reda Vijeća roditelja o čemu će se izvijestiti Osnivača. Gospodin Prolić će u daljnjem tijeku sjednice sudjelovati kao ravnopravni član Školskog odbora.

 ***AD.3. Financijsko izvješće od 1. siječnja 2020. god. do 30. lipnja 2020. god.***

Voditeljica računovodstva iznosi podatke iz financijskog izvješća. Prihodi su jednaki rashodima i iznose 4855.399,31kn. u to ulaze bruto plaće, naknada za invalide , pomoć za smrt i bolovanje, oprema za novorođenče, regresi i jubilarne nagrade. Prihod od Županije za materijalne i financijske rashode; plaću pomoćnika u nastavi, lož ulje itd. iznosi 643.893,76kn. Rashodi za navedeno su 387.233,10kn. Višak prihoda od 155.666,66kn nastao je jer je županijski proračun rashode iz 2019. uplatio u siječnju 2019. godine. Prihodi iz vlastitih sredstava iznose 6270,73kn, a rashodi 1925,25kn. višak prihoda iz vlastitih sredstava je 4045,48kn. Prihodi od MZO u iznosu od 6000kn za tablete u potpunosti su potrošeni. Za maturalnu zabavu, međužupanijsko natjecanje i od Solidarne zaklade prihodi su 15.400,00kn, rashodi 8000kn, a višak se planira potrošiti na maturalnu zabavu i pošumljavanje. Namjenska sredstva od MZO za razne potrebe u potpunosti su potrošena. Financijsko izvješće od 1. siječnja 2020. god. do 30. lipnja 2020. god. jednoglasno je usvojeno.

***AD.4. Prvi Rebalans financijskog plana za 2020. god.***

Vlastiti prihodi u odnosu na financijski plan smanjeni su za 10.300,00kn zbog obustave najma pekare „Bekan“. Pomoći su veće za 28.532,00kn zbog rasta koeficijenta osnovice plaće. Donacije iznose 9.400,00kn za pošumljavanje i županijsko natjecanje. Troškovi od Županije smanjeni su za 148.333,00kn. Županija je osigurala dodatna sredstva za bojlere, legalizaciju škole, renoviranje (~~kupaonice)~~ kabineta frizera u iznosu od 247.428,00kn. Prvi Rebalans financijskog plana za 2020. god. jednoglasno je usvojen.

***AD.5. Godišnji plan rada za školsku godinu 2020. / 2021.***

Predsjednica navodi da je Godišnji plan rada za školsku godinu 2020./2021. usvojen na Nastavničkom vijeću (s jednim glasom protiv i jednim suzdržanim) i na Vijeću roditelja. Nastavlja da je razlog njenog suzdržanog glasa nepoštivanje Strukovnog kurikuluma za stjecanje kvalifikacije ekonomist, u kojem piše da učenici imaju pravo odabira izbornog predmeta. Međutim, učenici su izabrali predmet kojeg kasnije nisu mogli pohađati jer im je nametnut drugi predmet. Prof. Borić također navodi da ne razumije zašto je učenicima uskraćeno njihovo pravo odabira. Nastavlja da ~~je (bivši ravnatelj radio mimo zakona)~~ bivši ravnatelj nije imao namjeru provoditi ankete dok je novi ravnatelj obećao raditi po zakonu i provesti anketu.

Ravnatelj odvraća da učenici nisu imali pravo glasa u ovom slučaju, ali da su ankete djelomično provedene te će se pomoću njih pripremati teren za uvođenje takve mogućnosti. Nastavlja da je postojao i kurikulum iz 2018. godine u kojem je navedeno sve kao u trenutnom te nitko nije imao primjedbe da se krši zakon. Predsjednica odgovara da prije dvije godine nije bilo problema jer „Analiza financijskih izvješća“ tada nije bila izborni predmet. Ravnatelj zaključuje da nismo bili spremni za takvu opciju te ćemo se za iduću školsku godinu pripremiti. Godišnji plan i program rada za školsku godinu 2020./2021. jednoglasno je usvojen.

**Nadopuna nakon ravnateljeve primjedbe i nakon ponovnog preslušavanja tonskog zapisa:**

Prof. Blažević otvara točku dnevnog reda, Godišnji plan i program rada. Kaže kako je usvojen na Nastavničkom vijeću i na Vijeću roditelja, naglašava kako je ona bila suzdržana a prof. Borić protiv ali kako moraju glasati onako kako je odlučilo Nastavničko vijeće. Kao razlog zašto je bila suzdržana navodi da nije poštivan Strukovni kurikulum za ekonomiste, i moli da to uđe u zapisnik. Nastavlja kako u navedenom kurikulumu piše kako učenici imaju pravo odabrati izborni predmet, kako je anketa provedena i kako su učenici odabrali jedan predmet, a stavljen im je drugi. Ravnatelj odgovara kako je jedino istina to da je anketa provedena, učenici nisu birali niti im je dano da biraju, poslušali smo anketu i pripremamo se s aktivima da možemo dovesti učenike u poziciju da mogu birati. Prof. Blažević ga prekida pitajući kako učenici nisu birali ako je provedena anketa. Ravnatelj odgovara da su samo proveli anketu te da je to zločesto jer su imali kurikulum u 2018. u kojem je bilo sve identično i tada nije bilo nikakvih primjedbi. Nastavlja kako je u 2018. bilo sve identično i tada nije bilo nikakvih primjedbi. Prof. Blažević nastavlja kako 2018. izborni predmet „Analiza financijskih izvješća” nije postojao, kako je njen razred želio promjenu, izabrali su jedan predmet a stavljen im je „Analiza financijskih izvješća”. Prof. Borić se uključuje i kaže kako Ravnatelj spominje prethodne godine, ali da tada nije provođena nikakva anketa, da smo imali starog Ravnatelja koji nije imao namjeru provoditi anketu i kako je novi Ravnatelj obećao da će raditi sve po zakonu i provesti anketu. Nastavlja kako je to bio prijedlog Nastavničkog vijeća na kojem je prof. Blažević to predložila. Kaže kako se u 2. i 3. razredu provela volja aktiva ekonomista, a u 4. A razredu, zbog komoda nekih profesora, namjerno se išlo protiv ankete i pita se zašto se anketa jednostavno nije preskočila ako je poslije poništena po želji nekih nastavnika. Napominje kako su učenici 4.a razreda gotovo 100% odabrali predmet koji na kraju nisu dobili, pita se čemu anketa ako se nije imalo namjeru uvažiti njihov izbor. Ravnatelj se obraća prof. Boriću i kaže kako se cijelo vrijeme mislio zašto je progovorio od kada je on postao Ravnatelj. Nastavlja kako su mu sada stvari jasnije i ako je podržavao Ravnatelja koji nije držao zakon, to govori o njegovom odnosu prema zakonu, koji nije ispravan jer to znači da je prije tolerirao nezakonitost u ovoj Školi, zbog čega on kao Ravnatelj izražava žalost. Ravnatelj se vraća na anketu, kaže kako je provedena djelomično, a ne na razini cijele Škole i da se sada pripremamo provesti anketu za cijelu Školu kako ne bi bio diskriminiran ni jedan razred i da žuriti nećemo. Naglašava kako sigurno nije izabrao ništa namjerno protiv učenika. Moli na oprez kad se budu donosile određene prosudbe koje uključuju njega. Prof. Borić opet ponavlja kako je učenicima pravo uskraćeno jer se ne poštuje anketa. Ravnatelj postavlja pitanje jesu li birali kozmetičari, Blažević odgovara kako je to greška i da je trebalo raditi na tome od početka a ne da ona na tome inzistira jer je njen razred to pokrenuo. Kaže kako su Škola i pedagog trebali raditi na tome da svi razredi biraju. Odgovara Ravnatelju da ne želi da je se proziva da je tek sad zajedno s kolegom Borićem progovorila. Ravnatelj odgovara kako ni u jednom trenutku nju nije spomenuo i traži da se vrati audio zapis kako bi to utvrdili. Prof. Blažević se vraća na to kako je izborna nastava tu kako bi učenici birali između predmeta, na što Ravnatelj odgovara kako će birati svi ili nitko. Ravnatelj nastavlja kako bi, da je dopustio da se kod svih napravi izbor izbornih predmeta, gospođa Tereza Delija koja ima 62 godine, ostala bez 4 sata. Završava kako ćemo i ovu promjenu uvesti kada Škola za nju bude zrela.

***AD.6. Kurikulum za školsku godinu 2020. / 2021.***

Članovi kroz kratki razgovor zaključuju da je uvođenje novog zanimanja medicinska sestra/tehničar opće njege veliki uspjeh za našu školu, Školski odbor i ravnatelja te da su svi zaslužni za to postignuće. Predsjednica predlaže usvajanje Kurikuluma za školsku godinu 2020./2021. Prijedlog je jednoglasno usvojen.

***AD.7. Usvajanje Pravilnika o postupku zapošljavanja……nakon Suglasnosti Osnivača***

Tajnica obrazlaže da su nakon 25. Sjednice Školskog odbora izrađene izmjene u tom Pravilniku jer tako zakon zahtijeva. Dakle, naziv „*Ured državne uprave*“ promijenjen je u „*Upravno tijelo u Splitsko dalmatinskoj županiji*“ za što je Osnivač dao suglasnost. Prijedlog se daje na glasanje te je jednoglasno usvojen.

***AD.8. Zahtjev Ani Nikolić - Malora za korekciju plaće i radnog vremena***

Predsjednica iznosi Školskom odboru zahtjev Ani Nikolić Malora za korekciju izračuna plaće i isplatu neisplaćene plaće za razdoblje od 1. rujna 2013. do ožujka 2019., te zahtjev za evidenciju neevidentiranog radnog staža za isto razdoblje. Kolegica je radila i poslove državne mature na što ide 6 sati neposrednog rada, ali nije bilo tako evidentirano u tom periodu te smatra da je bila zakinuta. Ravnatelj objašnjava da će kolegica svoja prava zatražiti mirnim putem, te će on proslijediti zahtjev (koji je upućen i njemu) Ministarstvu. Tajnica navodi da je predmetni zahtjev realiziran u vrijeme bivšeg ravnatelja, te da je tjedno zaduženje dvostrani akt između ravnatelja i nastavnika. Nadalje, tjedno zaduženje ima pouku o pravnom lijeku te se na njega može uložiti prigovor u roku od 15 dana, što kolegica nije nikada učinila. Nastavlja da se u prosvjeti plaća prima prema satima rada a ne nastave, prema tome kolegica nije oštećena za sate rada. Zaključeno je da rješavanje zahtjeva nije u nadležnosti Školskog odbora jer je proces u tijeku te treba čekati odluku Ministarstva za daljnja postupanja.

***AD. 9. Ugovori o radu zaposlenih na neodređeno vrijeme, sati iznad norme u šk.2020/2021.*** i ***pravo na uvećanje plaće za rad s učenicima s teškoćama u razvoju ( čl.21.st.3.Kolektivnog ugovora)***

Predsjednica objašnjava da nastavnici koji rade s učenicima s poteškoćama imaju pravo na uvećanje plaće u određenom postotku po satu (po Kolektivnom ugovoru za zaposlenike u srednjoškolskim ustanovama). U našoj školi do sad nastavnici nisu primati to uvećanje iako imamo velik broj učenika s teškoćama u razvoju. Tajnica navodi da učenici nemaju svi ista rješenja koja su često i zastarjela, te se trenutno radi na tome. Ravnatelj navodi da će svi koji imaju pravo uvećanje i dobiti. Zaključak je da je pokrenut postupak uvećanja plaće za rad s takvim učenicima te će se na tome i dalje raditi.

Predsjednica pita ravnatelja jesu li se provele izmjene na ugovorima na neodređeno nekih zaposlenika čiji ugovori nisu bili u redu. Ravnatelj odvraća da je sa svima razgovarao, da će se to na vrijeme riješiti i da je sve jasno.

Vezano za temu sati iznad norme, ravnatelj navodi da su se svi nastavnici ekonomske grupe predmeta usuglasili i međusobno podijelili sate koji su višak. Razlog je što ćemo iduće godine imati manje razreda a time i sati. Ravnatelj će zatražiti od MZO da nastavnicima plati te sate preko norme.

***AD. 10. Suglasnost za zapošljavanje PUN u šk.2020/2021***.

Tajnica objašnjava da u školi imamo dvoje učenika koji imaju pomoćnike u nastavi. Ravnatelj ih je zaposlio na ugovor do 60 dana, a Školski odbor mora odrediti kada prestaje taj ugovor, 15. lipnja ili 30. lipnja. Ravnatelj navodi Marinu Labrović i Tinu Miloš Vučemilo kao svoje prijedloge, na ugovor do 30. lipnja. Prijedlog je jednoglasno prihvaćen.

***AD. 11. Prijedlozi i mišljenja***

Predsjednica iznosi mišljenje psihologinje Antonije Radić Poljak o problemima sa samovrednovanjem. Radi se o tome da bi još neke kolege htjele biti član tima za kvalitetu zbog bodova za napredovanje, ali mjesta su već popunjena. Predsjednica traži da se pomoću Statuta ili nekakvog pravilnika definira način odabira timova. Tajnica navodi da u našem Statutu postoji članak koji govori o samovrednovanju, ali bilo bi bolje napraviti pravilnik koji bi navedeno regulirao. Ravnatelj će imenovati povjerenstvo za rad na izradi pravilnika.

Prof. Borić predlaže da razredi čiji profesori imaju određenu mjeru samoizolacije odrađuju prve i zadnje nastavne satove od kuće online. Ravnatelj kaže da ta opcija nije moguća jer je škola odabrala rad po modelu A.

Sjednica je zaključena.

Zapisničarka: Predsjednica Školskog odbora:

Branka Vlastelica Čelik Gordana Blažević

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_